ACCOMMODATION McGregor | Tourism | Western Cape | MaggiesGift
Sleeps 4. Minimum per booking: 2. From R 575 pp/n R 2300 complete
Heating ✔ Locked safe ✔
TV ✔ DVD ✔ CD Player ✔ DSTV ✔ WIFI Internet ✔ Wired Internet ✔
GPS S33° 57' 5.77" E19° 49' 25.66"
Maggie's Gift is 'n volledig toegeruste selfsorgwoonstel vir 'n minimum van twee en 'n maksimum van vier volwassenes wat op soek is na luukse, rustige verblyf met 'n landelike atmosfeer in die sonderlinge dorpie van McGregor. Die akkommodasie is binne maklike stapafstand van die dorp se interessante winkeltjies en restaurante.
Die woonstel is verbind aan die hoof wooneenheid, maar het private toegang deur die motorafdakarea of deur 'n geplaveide tuinpaadjie. Die diefalarmstelsel kan geaktiveer word om die eenheid te beveilig wanneer gaste nie tuis is nie. Fietse kan in 'n stoorkamer toegesluit word.
In die sitkamer kan gaste op die gemaklike rusbank of in die gesellige eethoekie ontspan. 'n Smart TV met DStv EasyView pakket en DVD/CD speler, asook legkaarte,speletjies en DVD's is beskikbaar vir vermaak. Groot glas skuifdeure lei na 'n onderdak stoep met twee slaapbanke wat uitkyk oor die goed versorgde tuin.
Die hoofslaapkamer bied 'n ekstra lengte, koningingrootte bed. Die tweede slaapkamer het twee enkelbeddens wat omgeskakel kan word na 'n koninggrootte bed (nie ekstra lengte nie).Luukse matrasse, perkallinne en elektriese komberse in die winter verseker 'n aangename nagrus. Hoë plafonne en dakwaaiers in die slaapkamers en sitkamer sorg vir 'n koel atmosfeer in die somer.
Elke slaapkamer het sy eie en suite badkamer wat toegerus is met 'n ruim stort, wasbak en toilet. Groot luukse handdoeke word voorsien. Daar is 'n haardroër in elke slaapkamer. Die badkamer van die hoofslaapkamerhet 'n muurprop vir elektriese skeertoestelleDie kombuis is toegerus met 'n tweeplaatstofie, dampwaaier, mikrogolf/konveksieoond, outomatiese skottelgoedwasser, groot yskas/vrieskas, ketel en broodrooster. Daar is genoeg eetgerei, breekware, glase en potte. Tee, koffie, suiker en 'n paar basiese speserye word voorsien. 'n Klein Weber braaitoestel is beskikbaar vir 'n vleisie op die kole
Om absolute privaatheid te verseker word die woonstel nie skoongemaak terwyl gaste daar kuier nie. Vir langer besoeke kan daar gereël word dat die woonstel elke 3 dae skoongemaak word.Geen besprekings vir enkelnagte of enkelpersone sal aanvaar word nie. Troeteldiere is ongelukkig nie welkom nie.